Ecclesia de Jesus Christo del Sanctos del Ultime Dies (Strangita)

Le Ecclesia de Jesus Christo del Sanctos del Ultime Dies - Strangita, es un fide Mormon. Illo es distincte ab le gruppo principal cognoscite como le Ecclesia de Jesus Christo del Sanctos del Ultime Dies, benque ambe organisationes clama esser le ecclesia original establite per Joseph Smith, Jr. le 6 de april de 1830. Post le morte de Joseph Smith Jr. le majoritate del membros sequeva le trunco principal del ecclesia que hodie conta ultra 12.000.000 (estima de 2005).

Secundo le Strangitas, Joseph Smith Jr. nominava James J. Strang pro esser su successor le 18 de junio de 1844 in un epistola nunc trovate al Universitate de Yale. Secun Strang, quando Smith esseva assassinate in 1844, Strang mesme esseva visitate per angelos, qui commandava le esser le successor de Smith. (Lege plus in le libro Revelations of James M. Strang. Le facto que Strang esseva nominate le successor de Smith esseva opponite per altere mormones, includente Brigham Young, qui duceva le ecclesia al stato american de Utah, le qual deveniva le ben cognoscite Ecclesia de Jesus Christo del Sanctos del Ultime Dies.

Depois le morte de Joseph Smith, Jr., Strang e su adherentes (qui numerava quasi 12000) se establiva in le stato american de Wisconsin, e plus tarde in Michigan. Depois que Strang esseva assassinate in 1856, le gruppo quasi dispareva. Hodie, le gruppo ha un parve ma crescente communitate de credentes. Le ecclesia Stangita crede in le culto del septime die, illo ordina feminas al sacerdotio, practica le baptismo pro le mortos e le ceremonia de Dotation Mormon (Mormon Endowment) similar a illo practicate in pre-Nauvoo (in Illinois) Mormonismo e crede in le marritage eterne. Historicamente, alcun membros del ecclessia Strangita practicava le poligamia.

 Vide etiam 
 Mormonismo
 Ecclesia de Jesus Christo del Sanctos del Ultime Dies

 Ligamines externe 
 http://www.strangite.org 

Categoria:Mormonismo